: Ir-regolament il-ġdid jobbliga lill-pajjiżi tal-UE biex jikkontrollaw sistematikament lill-persuni kollha li jaqsmu l-fruntieri esterni tal-UE kontra bażijiet ta' data. ©AP Images/European Union- EP Iċ-ċittadini kollha tal-UE u dawk ta' pajjiżi terzi li jidħlu jew jitilqu l-UE ser jiġu kkontrollati sistematikament kontra bażijiet ta' data, skont regolament li fuqu sar vot il-Ħamis. Ir-regoli ġew miftiehma informalment minn negozjaturi tal-Parlament u tal-Kunsill fil-5 ta' Diċembru 2016. "Is-sigurtà tal-fruntieri esterni tagħna tfisser protezzjoni b'saħħitha kontra t-terroriżmu fl-Ewropa u l-ħarsien tad-dritt għall-ħajja. Kull hajja li nsalvaw tiġġustifika l-isforz, u kontrolli sistematiċi kontra bażijiet ta' data hija pass obbligatorju lejn tali protezzjoni li għandna dmir noffru liċ-ċittadini tagħna", qalet ir-relatriċi Monica Macovei (ECR, RO). Ir-regolament il-ġdid, li jemenda l- Kodiċi ta' Schengen dwar il-Fruntieri (SBC), ġie ppreżentat mill-Kummissjoni f'Diċembru 2015. Il-Kontrolli ser ikunu obbligatorji mal-fruntieri tal-ajru, marittimi u terrestri, fil-każ ta' ħruġ kif ukoll dħul. Kontrolli speċifiċi fil-każ ta' dewmien kbir mal-fruntieri Jekk il-kontrolli sistematiċi jxekklu bil-kbir it-traffiku mal-fruntieri, pajjiż jista' wettaq kontrolli speċifiċi minflok, dment li valutazzjoni tar-riskju tkun uriet li dan ma jwassalx għal theddidiet għas-sigurtà interna jew għall-politika pubblika, fost affarijiet oħra. Dawk li majkunux soġġetti għal kontroll speċifiku jkollhom tal-inqas jgħaddu minn kontroll ordinarju biex jiġi aċċertat li d-dokumenti ta' ivvjaġġar tagħhom huma validi u tiġi stabbilità l-identità tagħhom. Perijodu ta' tranżizzjoni Mal-fruntieri tal-ajru, l-istati membri jistgħu jużaw kontrolli speċifiċi għal perijodu tranżitorju ta' 6 xhur wara d-dħul fis-seħħ tar-regolament. Dan il-perijodu jista' jittawwal sa massimu ta' 18-il xhar f'ċerti każijiet eċċezzjonali, pereżempju fejn l-ajruporti m'għandhomx il-faċilitajiet biex iwettqu l-kontrolli speċifiċi u jkollhom bżonn iżjed żmien biex jadattaw. Passi li jmiss Ir-regolament ser jidħol fis-seħħ fl-għoxrin jum wara l-pubblikazzjoni tiegħu fil-ġurnal uffiċjali tal-UE. Ir-regoli mbgħad ikunu vinkolanti immedjatament, u fil-maġġoranza tal-istati membri fl-istess mument. Id-Danimarka, ir-Renju Unit u l-Irlanda kollha għażlu li ma jiġux inklużi fl-ambitu tar-regolament. Ko-deċiżjoni, ftehim fl-ewwel qari Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni It-test adottat ser ikun disponibbli hawn (16.02.2017) Reġistrazzjoni tad-dibattitu (ikklikkja fuq 15.02.2017) Vidjo tal-konferenza stampa (ikklikkja fuq 15.02.2017 fis-14.30) Fajl proċedurali Briefing tal-Kummissjoni: kontrolli sistematiċi mal-fruntieri esterni Briefing tal-PE: Schengen u l-ġestjoni tal-fruntieri esterni tal-UE Nota tal-EPRS: Tisħiħ tal-kontrolli mal-fruntieri esterni Materjal awdjoviżiv għall-professjonisti Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF